Ο **Ορφέας Παπαδόπουλος** (Αθήνα, 30 Δεκεμβρίου 1986) είναι Έλληνας ηθοποιός και επιχειρηματίας. Ο Ορφέας ειναι πιο γνωστός για τον ρόλο του στην Η Ζωή της Άλλης ως Φάνης Καλλιφατίδης και στα Κλεμμένα Όνειρα ως Άρης Μαλτέζος. Ο Ορφέας πρόσφατα ξεκίνησε και μια μουσική καριέρα. Το πρώτο του single κυκλοφόρησε στις 20 Απρίλιου 2019 με τίτλο "Lucid Dream". Την μουσική την έφτιαξε ο Γιώργος Αρβανίτης (Arva). Το τραγούδι έγινε σε συνεργασία με την Satellite Records.

Καριέρα
-------

### Τηλεόραση

Το τηλεοπτικό ντεπούτο και γενικότερα η έναρξη της καριέρας του, έγινε εντελώς τυχαία σε ηλικία μόλις 18 ετών την περίοδο των σπουδών του στη γραφιστική. Την τηλεοπτική σεζόν 2005-2006 η παραγωγή της καθημερινής σειράς Απαγορευμένη Αγάπη αναζητούσε ένα νεαρό ηθοποιό για ένα μικρό ρόλο, μόλις 20 επεισοδίων, για τον 8ο κύκλο της. Η μητέρα του Ορφέα, Φανή Παπαδοπούλου, εργαζόταν ως ενδυματολόγος και στυλίστρια στη σειρά κι έτσι πρότεινε για τον ρόλο αυτό τον γιό της. Τελικά πήρε το ρόλο και μπήκε στη σειρά για παραπάνω από τα αρχικά συμφωνηθέντα επεισόδια. Την ίδια περίοδο έκανε μία guest εμφάνιση στην κωμική σειρά του Η ώρα η καλή υποδυόμενος τον φίλο της μικρή κόρης του πλοιάρχου Στέφανου Φωτιάδη που υποδυόταν ο Πάνος Μιχαλόπουλος.

Η επόμενη σεζόν βρήκε τον ηθοποιό με πρωταγωνιστικό ρόλο στην κωμική σειρά Πάλι από την αρχή στο MEGA δίπλα στους Μέμο Μπεγνή, Κωνσταντίνο Παπαχρόνη & Άντα Λιβιτσάνου και ταυτόχρονα στη σειρά του ANT1 "Οι Βαρβάτοι". Ακολούθησαν σειρές όπως το Singles, Τα Κορίτσια του μπαμπά, Λίτσα.com, Η Ζωή της Άλλης κ.ά..

Η μεγάλη επιτυχία ήρθε με τη σειρά Κλεμμένα Όνειρα όπου ο ηθοποιός υποδυόταν τον ***Άρη Μαλτέζο*** ένα κακομαθημένο πλουσιόπαιδο. Στη σειρά συμπρωταγωνίστησε με ηθοποιούς όπως οι Αλέξανδρος Σταύρου, Ελισάβετ Μουτάφη, Αθηνά Οικονομάκου, Βάσω Λασκαράκη, Κωνσταντίνος Λάγκος και η Λίλη Τσεσματζόγλου. Για 3 τηλεοπτικές σεζόν (2011-2014) η σειρά σημείωσε τεράστια επιτυχία. Τον Μάιο του 2014, ο ηθοποιός σε ηλικία 27 ετών έπρεπε να εκπληρώσει την στρατιωτική του θητεία. Παρόλο που τα Κλεμμένα Όνειρα θα συνεχιζόταν και για 4η χρονιά ο ηθοποιός ενημέρωσε τους ιθύνοντες της σειράς πως αποχωρεί από το πρωταγωνιστικό καστ. Έτσι στα δύο πρώτα επεισόδια του τέταρτου κύκλου ο Άρης Μαλτέζος δολοφονείται και ο ηθοποιός αποχωρεί και επίσημα από τη σειρά. Το 2015 έκανε ένα πέρασμα από τη σειρά Δικαίωση, ενώ τη σεζόν 2016-2017 πρωταγωνίστησε στη σειρά "Προδοσίες" στον ΣΚΑΪ.

### Θέατρο

Στο θέατρο ο ηθοποιός συμμετείχε σε διάφορες παραστάσεις. Το 2012 έλαβε μέρος στο musical *Rent*. Τη σεζόν 2013-2014 συμμετείχε στην παράσταση ***ΤΟΚ ΤΟΚ*** σε σκηνοθεσία Κώστα Σπυρόπουλου στο θέατρο ΗΒΗ. Ακολούθησαν παραστάσεις όπως το *Μόλις Χώρισα* (2016), *Δουλειές με φούντες* (2017), *Πανικός στο Υπουργείο* (2018) και *Οδυσσεβάχ* (2019).

### Μουσική

Ο Ορφέας πρόσφατα ξεκίνησε και μια μουσική καριέρα. Το πρώτο του single κυκλοφόρησε στις 20 Απρίλιου 2019 με τίτλο "Lucid Dream". Την μουσική την έφτιαξε ο Γιώργος Αρβανίτης (Arva). Το τραγούδι έγινε σε συνεργασία με την Satellite Records.

Επιχειρηματικότητα
------------------

Το 2020, η αγάπη του για τις τέχνες συνδυαστικά με τις σπουδές του στη Γραφιστική και την Επικοινωνία τον ώθησαν να δημιουργήσει τη δική του διαφημιστική εταιρεία, την Point Of View Productions Αρχειοθετήθηκε 2021-02-04 στο Wayback Machine. που αποτελεί μια εναλλακτική πρόταση στον τομέα της Διαφήμισης, με νέα επικοινωνιακά εργαλεία και καινοτομίες.

Προσωπική ζωή
-------------

Το 2006 ξεκίνησε η σχέση του με την επίσης ηθοποιό Ευγενία Τσαούση. Το ζευγάρι πέραν της προσωπικής του σχέσης συνεργάστηκαν και επαγγελματικά στην ταινία "Μία Νύχτα στην Αθήνα" και στη σειρά "Τα Κορίτσια του Μπαμπά". Το 2014 έγινε γνωστός ο χωρισμός του ζευγαριού ύστερα από 7,5 χρόνια σχέσης.

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2005-2006 | Απαγορευμένη Αγάπη | MEGA | Ανδρέας | Βασικό Καστ |
| 2006-2007 | Πάλι από την αρχή | MEGA | Ανέστης | Πρωταγωνιστικός Ρόλος |
| Οι Βαρβάτοι | ANT1 | Σταύρος Ηριδανός | Πρωταγωνιστικός Ρόλος |
| 2007 | Η ώρα η καλή | MEGA | Τζίμης | 1 επεισόδιο |
| Singles 2 | MEGA | Τζίνιους Στενής | 2 επεισόδια |
| 2007-2008 | Τα Κορίτσια του Μπαμπά | ANT1 | Μάκης | Πρωταγωνιστικός Ρόλος |
| 2008 | Ιατρικό απόρρητο | ANT1 | χειρουργημένος ασθενής | 1 επεισόδιο |
| 2008-2010 | Λίτσα.com | ANT1 | Φώτης Θέος | Πρωταγωνιστικός Ρόλος |
| 2009-2012 | Η Ζωή της Άλλης | MEGA | Φάνης Καλλιφατίδης | Βασικό Καστ |
| 2011-2014 | Κλεμμένα Όνειρα | MEGA | Άρης Μαλτέζος | Πρωταγωνιστικός Ρόλος |
| 2015 | Δικαίωση | MEGA | Σωτήρης | 5 επεισόδια |
| 2016-2017 | Προδοσίες | ΣΚΑΪ | Μάρκος Παυλίδης | Πρωταγωνιστικός Ρόλος |
| 2018 | Κάτι Χωρισμένα Παλικάρια | ANT1 | Σωκράτης Νικολάου | 8 επεισόδια |
| 2020 | Just the 2 Of Us | OPEN | Ο Ίδιος | Διαγωνιζόμενος - 8η Θέση |

  

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 2013 | Μια νύχτα στην Αθήνα | άντρας στο bar |
| 2015 | Οι γαμπροί της Ευτυχίας | Παύλος |

Θεατρογραφία
------------

| Έτος | Τίτλος Παράστασης | Χώρος |
| --- | --- | --- |
| 2012-2013 | Rent | Θέατρο Βεάκη |
| 2013-2014 | Τoc Toc | Θέατρο Ήβη |
| 2016-2017 | Μόλις Χώρισα | Θέατρο Κιβωτός |
| 2017 (καλοκαίρι) | Γιε μου πού πας; | Θέατρο Αθηνά |
| 2017-2018 | Δουλειές με φούντες | Θεατρική Σκηνή Ζωή Λάσκαρη |
| 2018 (καλοκαίρι) | Πανικός στο Υπουργείο | Θέατρο Λαμπέτη |
| 2019(καλοκαίρι) | Οδυσσεβάχ | Περιοδεία |

2019-2020 Ομματα Δακρωμενα Περιοδεία

Τραγούδια
---------

| Έτος | Τίτλος Κομματιού | Δισκογραφική Εταιρία | Διάρκεια Κομματιού |
| --- | --- | --- | --- |
| 2019 | Lucid Dream | Satellite Records | 4:09 (audio) |

Παραπομπές
----------

1. ↑  ««Μπήκα κατ’ ευθείαν σε μία "άγρια" έκθεση με την κάμερα ξαφνικά μπροστά μου, κι εκεί έχασα τη μπάλα»». DPG Digital Media. 2017-02-18.. Ανακτήθηκε στις 2019-10-23.
2. ↑  «Ορφέας Παπαδόπουλος: Τι τον ενοχλεί στον ρόλο του στη "Ζωή της Άλλης";». DPG Digital Media. 2011-09-29.. Ανακτήθηκε στις 2019-10-23.
3. ↑  «Κόντρα ρόλος για την Ελισάβετ Μουτάφη!». DPG Digital Media. 2011-11-04.. Ανακτήθηκε στις 2019-10-23.
4. ↑  Βασιλείου, Κωνσταντίνα (2013-08-02). «Κλεμμένα όνειρα: Ο Ορφέας Παπαδόπουλος μιλάει για τον Άρη Μαλτέζο». Meredith Corporation & Olive Media. Αρχειοθετήθηκε από το πρωτότυπο στις 2013-08-06.. Ανακτήθηκε στις 2019-10-23.
5. ↑  Καρτσάκη, Κάλλια (2014-06-07). «Δείτε τον Ορφέα Παπαδόπουλο στα… χακί». Meredith Corporation & Olive Media. Αρχειοθετήθηκε από το πρωτότυπο στις 2014-08-14.. Ανακτήθηκε στις 2019-10-23.
6. ↑  «Κλεμμένα Όνειρα: Τρεις πρωταγωνιστές αποχωρούν από τη σειρά». Meredith Corporation & Olive Media. 2014-04-19. Αρχειοθετήθηκε από το πρωτότυπο στις 2014-06-21.. Ανακτήθηκε στις 2019-10-23.
7. ↑  Καρτσάκη, Κάλλια (2014-09-18). «Κλεμμένα Όνειρα: Δείτε ποιος πρωταγωνιστής πεθαίνει στα πρώτα επεισόδια». Meredith Corporation & Olive Media. Αρχειοθετήθηκε από το πρωτότυπο στις 2014-10-22.. Ανακτήθηκε στις 2019-10-23.
8. ↑  «Ορφέας Παπαδόπουλος: Μίλησε για τον ρόλο του στη νέα σειρά του ΣΚΑΪ «Προδοσίες»». DPG Digital Media. 2016-07-30.. Ανακτήθηκε στις 2019-10-23.
9. ↑  «Επιστρέφει στη tv ο Ορφέας Παπαδόπουλος». DPG Digital Media. 2016-07-13.. Ανακτήθηκε στις 2019-10-23.
10. ↑  «Ευγενία Τσαούση: Μιλά για την σχέση της με τον Ορφέα Παπαδόπουλο». DPG Digital Media. 2012-09-07.. Ανακτήθηκε στις 2019-10-23.
11. ↑  Ραπτόπουλος, Νικόλας (2014-04-07). «Ορφέας Παπαδόπουλος: «Με την Ευγενία χωρίσαμε, είχαμε πολλά πράγματα να δούμε ακόμα»». Meredith Corporation & Olive Media. Αρχειοθετήθηκε από το πρωτότυπο στις 2019-04-30.. Ανακτήθηκε στις 2019-10-23.